Ανακοίνωση προς χρήστες ελεγχόμενων ουσιών των οποίων επιτρέπεται η βασική χρήση στην Ευρωπαϊκή Κοινότητα το 2002 δυνάμει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου σχετικά με τις ουσίες που καταστρέφουν τη στιβάδα του όζοντος(1)

(2001/C 205/02)

(Κείμενο που παρουσιάζει ενδιαφέρον για τον ΕΟΧ)

Η παρούσα ανακοίνωση αφορά τις ακόλουθες ουσίες:

- χλωροφθοράνθρακες (CFC) 11, 12, 113, 114 και 115,

- άλλους πλήρους αλογονωμένους χλωροφθοράνθρακες,

- τον τετραχλωράνθρακα (τετραχλωρίδιο του άνθρακα),

- halons,

- 1,1,1 τριχλωροαιθάνιο,

- υδροβρωμοφθοράνθρακες (HBFC).

Η παρούσα ανακοίνωση απευθύνεται στις επιχειρήσεις που προτίθενται:

1. να χρησιμοποιήσουν τις προαναφερόμενες ουσίες εντός της Κοινότητας για την παραγωγή εισπνευστήρων καθορισμένης δόσης (MDI)·

2. να χρησιμοποιήσουν τις προαναφερόμενες ουσίες εντός της Κοινότητας για την παραγωγή καρδιοαγγειακών χειρουργικών συσκευών και

3. να προμηθευτούν τις ως άνω ουσίες για εργαστηριακές και αναλυτικές χρήσεις άμεσα από τον παραγωγό ή τον εισαγωγέα στην Κοινότητα.

Η προμήθεια ελεγχόμενων ουσιών των οποίων επιτρέπεται η βασική χρήση επιτρέπεται είτε άμεσα από τους παραγωγούς εντός της Κοινότητας είτε, εφόσον είναι απαραίτητο, μέσω εισαγωγής από πηγές εκτός Κοινότητας.

Κάθε χρήστης που θα επιθυμούσε να εξετάσει η Επιτροπή το ενδεχόμενο χορήγησης άδειας για βασική χρήση κατά την περίοδο από την 1η Ιανουαρίου 2001 και έως τις 31 Δεκεμβρίου 2002 καλείται να υποβάλει σχετική αίτηση στην Επιτροπή μέσω της ιστοσελίδας http://europa.eu.int/comm/environment/ods/index.htm της ιστοθέσης Europa. Κατά την υποβολή αιτήσεων σχετικά με CFC για MDI επιβάλλεται να υποβληθούν λογιστικά φύλλα Excel "FORM - MDI", για εργαστηριακές χρήσεις οι ενδιαφερόμενοι καλούνται να υποβάλλουν ηλεκτρονικό λογιστικό φύλλο (λογιστικό φύλλο Excel "FORM - Εργαστήριο ODS") στην ιστοθέση ή να συμπληρώσουν το δελτίο που επισυνάπτεται στην παρούσα ανακοίνωση. Η υποβολή των εγγράφων μέσω της ιστοθέσης είναι προτιμότερη.

Η απόφαση IV/25 των συμβαλλομένων μερών του πρωτοκόλλου το Μόντρεαλ σχετικά με τις ουσίες που καταστρέφουν τη στιβάδα του όζοντος καθορίζεται τα κριτήρια και τη διαδικασία ορισμού των "βασικών χρήσεων" - για τις οποίες θα εξακολουθήσει να επιτρέπεται η παραγωγή και η κατανάλωση και μετά από τη σταδιακή κατάργηση των ως άνω ουσιών.

Σύμφωνα με την απόφαση IV/25 των συμβαλλομένων μερών του πρωτοκόλλου του Μόντρεαλ το άρθρο 3 παράγραφος 1 του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου που ενεκρίθη τον Οκτώβριο του 2000 σχετικά με τις ουσίες που καταστρέφουν την στιβάδα του όζοντος, όπως τροποποιήθηκε από τον κανονισμό (ΕΚ) αριθ. 2038/2000, επιβάλλει τον καθορισμό των επιτρεπόμενων ποσοτήτων των ως άνω ελεγχομένων ουσιών που επιτρέπεται να χρησιμοποιηθούν για βασικές χρήσεις εντός της Κοινότητας κατά το 2002.

Η απόφαση XI/14 των συμβαλλομένων μερών του πρωτοκόλλου του Μόντρεαλ εγκρίνει τα επίπεδα παραγωγής και κατανάλωσης που είναι απαραίτητα προκειμένου να ικανοποιηθούν οι ανάγκες σε ό,τι αφορά τις βασικές χρήσεις χλωροφθορανθράκων για τους εισπνευστήρες καθορισμένης δόσης (MDI) για την αντιμετώπιση του άσθματος, των χρόνιων πνευμονικών αποφράξεων και τις βασικές χρήσεις του CFC 113 για την επίχριση των καρδιαγγειακών χειρουργικών υλικών. Για την παραγωγή των MDI στην Ευρωπαϊκή Κοινότητα κατά το 2002, η ποσότητα των CFC 11, 12, 113 και 114 που επιτρέπουν τα συμβαλλόμενα μέρη ανέρχεται σε 2785000 kg (δύο εκατομμύρια, επτακόσιες ογδόντα πέντε χιλιάδες χιλιόγραμμα).

Σύμφωνα με την απόφαση VI/9 των συμβαλλομένων μερών του προωτοκόλλου του Μόντρεαλ, η καθαρότητα των ελεγχόμενων ουσιών εργαστηριακής χρήσης θα πρέπει να ανέρχεται τουλάχιστον σε 99,0 % για το 1,1,1-τριχλωροαιθάνιο και σε 99,5 % για τους CFC και τον τετραχλωράνθρακα.

Η διαδικασία απόδοσης των ποσοτήτων για τις ελεγχόμενες ουσίες σε ό,τι αφορά τις ως άνω βασικές χρήσεις εκτελείται σύμφωνα με τους κανονισμούς (ΕΚ) αριθ. 2037/2000 και (ΕΚ) αριθ. 2038/2000 ως εξής:

1. Αίτηση για βασική χρήση ενδέχεται να υποβληθεί από οιονδήποτε ενδιαφερόμενο χρήστη των ουσιών που αναφέρονται στην αρχή της παρούσας ανακοίνωσης για εισπνευστήρες καθορισμένης δόσης (MDI) ή για εργαστηριακές χρήσεις. Για τους CFC που προορίζεται για MDI, ο αιτών καλείται να παράσχει τις απαραίτητες πληροφορίες στο λογιστικό φύλλο της ιστοθέσης, που διαθέτει η Επιτροπή. Για τις εργαστηριακές χρήσεις οι αιτούντες καλούνται να παράσχουν τις απαιτούμενες πληροφορίες στο λογιστικό φύλλο της ιστοθέσης που διαθέτει η Επιτροπή ή στο δελτίο του παραρτήματος I που επισυνάπτεται στην παρούσα ανακοίνωση.

2. Τα ενδιαφερόμενα μέρη καλούνται να υποβάλλουν το απαιτούμενο δελτίο στην ιστοθέση ή να αποστείλουν την αίτησή τους το αργότερο ένα μήνα μετά από την ημερομηνία δημοσίευσης της παρούσας ανακοίνωσης στην ακόλουθη διεύθυνση: Mrs Sabine Cardinal Ευρωπαϊκή Επιτροπή Γενική Διεύθυνση "Περιβάλλον"

Μονάδα ENV.E.1 Climate Change

Rue de la Loi/Wetstraat 200 Β - 1049 Βρυξέλλες.

Αιτήσεις για τα ηλεκτρονικά δελτία μπορούν να υποβληθούν με αποστολή τηλεομοιοτυπίας στην κα Cardinal στον αριθμό (32-2) 299 87 64) ή με ηλεκτρονικό ταχυδρομείο στη διεύθυνση Sabine.Cardinal@cec.eu.int

Αντίγραφο της αίτησης επιβάλλεται επίσης να αποσταλεί στην αρμόδια αρχή του κράτους μέλους (βλέπε παράρτημα ΙΙ)

3. Αιτήσεις οι οποίες λαμβάνονται εντός της προβλεπόμενης προθεσμίας εξετάζονται από την Επιτορπή σύμφωνα με τη διαδικασία που ορίζεται στο άρθρο 18 του κανονισμού (ΕΚ) αριθ. 2037/2000 για τις ουσίες που καταστρέφουν τη στιβάδα του όζοντος.

4. Βάσει της ως άνω διαδικασίας, με απόφαση της Επιτροπής κοινοποιούνται στους αιτούντες οι ποσότητες των ελεγχόμενων ουσιών για τις οποίες επιτρέπεται πρόσθετη παραγωγή και εισαγωγή εντός της Κοινότητας κατά το 2002.

5. Η Επιτροπή εν συνεχεία εκδίδει άδειες στους εν λόγω χρήστες και τους κοινοποιεί τη χρήση για την οποία διαθέτουν ανάλογη άδεια, την ουσία που επιτρέπεται να χρησιμοποιήσουν και την ποσότητα της αντίστοιχης ελεγχόμενης ουσίας.

6. Οι χρήστες που διαθέτουν άδεια βασικής χρήσης για ελεγχόμενη ουσία κατά το 2002 δύνανται να υποβάλλουν τις εγκεκριμένες αιτήσεις τους σε παραγωγό ή, εφόσον είναι απαραίτητο, να ζητήσουν άδεια εισαγωγής από την Επιτροπή προκειμένου να επιτραπεί το εξουσιοδοτημένο αίτημα. Ο παραγωγός δύναται να λάβει άδεια από την αρμόδια αρχή του κράτους μέλους στην οποία λαμβάνει χώρα η παραγωγή της ως άνω ουσίας ώστε να εξασφαλίσει την ικανοποίηση της εγκεκριμένης αίτησης. Η αρμόδια αρχή του κράτους μέλους κοινοποιεί στην Επιτροπή εγκαίρως οιαδήποτε ανάλογη εξουσιοδότηση.

(1) ΕΕ L 244 της 29.9.2000, σ. 1· κανονισμός όπως τροποποιήθηκε από τον κανονισμό (ΕΚ) αριθ. 2038/00 (ΕΕ L 244 της 29.9.2000, σ. 25) και τον κανονισμό (ΕΚ) αριθ. 2039/2000 (ΕΕ L 244 της 29.9.2000, σ. 26).

ΠΑΡΑΡΤΗΜΑ Ι

ΑΙΤΗΣΗ ΧΡΗΣΗΣ ΟΥΣΙΩΝ ΠΟΥ ΚΑΤΑΣΤΡΕΦΟΥΝ ΤΗ ΣΤΙΒΑΔΑ ΤΟΥ ΟΖΟΝΤΟΣ ΓΙΑ ΕΡΓΑΣΤΗΡΙΑΚΕΣ ΧΡΗΣΕΙΣ

>PIC FILE= "C_2001205EL.000402.TIF">

>PIC FILE= "C_2001205EL.000501.TIF">

ALLEGATO II/ANEXO II/ANEXO II/ANNEX II/ANNEXE II/ANHANG II/BIJLAGE II/BILAG II/BILAGA II/LIITE II//ΠΑΡΑΡΤΗΜΑ II

ÖSTERREICH

Paul Krajnik Ministry of the Environment Chemical Department Stubenbastei 5 A - 1010 Wien

BELGIQUE/BELGIË

M./De heer Roland Marijnissen Ministère de la santé publique et de l'environnement/Ministerie van Volksgezondheid en Leefmilieu Département de l'environnement Boulevard Pacheco/Pachecolaan 19 - boîte/bus 7 B - 1010 Bruxelles/Brussel

DANMARK

Mikkel Aaman Sørensen Miljøstyrelsen (EPA) Strandgade 29 DK - 1401 København K

SUOMI/FINLAND

Eliisa Irpola Finnish Environment Institute Kesäkatu 6 FIN - 00121 Helsinki

FRANCE

Madame Laurence Musset Ministère de l'environnement

DRPR/BSPC

20, avenue de Ségur F - 75302 Paris 07 SP

DEUTSCHLAND

Heinrich W. Kraus Federal Ministry for the Environment Dept. JG 115 Bernkasteler Straße D - 53175 Bonn

ΕΛΛΑΔΑ

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens

IRELAND

Ms Nuala McLoughlin

Inspector (Environment)

Department of Environment and Local Government Custom House Dublin 1 Ireland

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma

LUXEMBOURG

M. Theo Weber Administration de l'environnement 1, rue Bender L - 1229 Luxembourg

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

ESPAÑA

Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n

4a planta - Despacho 4.60

E - 28071 Madrid

SVERIGE

Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm

NEDERLAND

Mevrouw ir. E.G. de Jeu Ministerie van Volkshuisvesting, Ruimtelijke Ordening en Milieubeheer Postbus 30945 2500 GX Den Haag Nederland

UNITED KINGDOM

Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2

Ashdown House

123 Victoria Street

London SW1E 6DE United Kingdom